Giuseppina Samut-Tagliaferro

Giuseppina Samut-Tagliaferro imwielda Giuseppina Corrieri f'Catania, kienet mużiċista u attriċi li għexet Malta għal parti l-kbira tal-karriera tagħha.

Missierha kien direttur tal-orkestra li stabbilixxa ruħu Malta.  Hija kienet edukata privatament u t-tagħlim tal-mużika tagħha kien taħt Emilia Brizzi. 

Fl-1919 iżżewġet lil Joseph Samut-Tagliaferro f'Malta. 

Samut-Tagliaferro kienet tgħallem il-pjanu bejn 1930-1951. 

Bejn l-1930 u l-1939 hija kienet attriċi ewlenija mal-kumpanija Goldoni. Hija pproduċiet u koreografija l-operetta La piccola olandese fl-1948 fil-Gaiety, Tas-Sliema u fl-1949 fir-Radio City Opera House, il-Ħamrun.

Fl-1951 Samut-Tagliaferro marret toqgħod Ruma fejn kompliet tgħallem il-pjanu u tgħallem il-kant, eventwalment ikkonċentrat biss fuq dan tal-aħħar. L-istudenti tagħha kienu jinkludu lil bintha stess Elena, Elvira Spica, u Giuseppe Gismondi. Hija akkumpanjat ukoll ħafna kantanti oħra bħala pjanista.

Matul is-snin hija kkomponiet diversi xogħlijiet mużikali. Fl-1947 żewġ tangos tagħha, Occhi glauchi u Voglio te, kien ppublikati minn Nufa ta’ Milan.  Ippubblikati minn  Fl-1948, Zita ta’ Ruma ippubblikaw żewġ marċi tagħha, bl-isem ta' Gloria u Resurgo.

Samut-Tagliaferro kienet membru tas-Società Italiana degli Autori ed Editori (SIAE) li ppubblikatilha Campane di pace, Un giardino d’Incanto (miktuba fl-1943), u Ave Maria (1972), kollha għall-vuċi u l-pjanu. Ħalliet ħafna xogħlijiet mhux ippubblikati inklużi kanzunetti, arji, u marċi, kollha miktuba għall-pjanu, iżda uħud minnhom orkestrat ukoll.

Bejn l-1968 u l-1970 Samut-Tagliaferro kitbet Il collegio dei grandi musicisti, screenplay oriġinali li tħalla bħala manuskritt mhux ippubblikat.

Hija mietet f'Ruma fit-22 ta' Marzu 1992 fl-età ta' 94 sena.

 Referenzi 

Kategorija:Mużiċisti Taljani
Kategorija:Atturi Taljani
Kategorija:Twieldu fl-1898
Kategorija:Mietu fl-1992
Kategorija:Atturi Maltin